b'\n_START_ARTICLE_\nUnited States Coast Guard\n_START_SECTION_\nIstoric\n_START_PARAGRAPH_\nUnited States Coast Guard a luat fiin\xc8\x9b\xc4\x83 la data de 28 ianuarie 1915 prin unirea unit\xc4\x83\xc8\x9bii militare vamale \xe2\x80\x9eRevenue Cutter Service\xe2\x80\x9d cu unitatea de salvare pe mare \xe2\x80\x9eLife Saving Service\xe2\x80\x9d. \xe2\x80\x9eRevenue Cutter Service\xe2\x80\x9d a luat na\xc8\x99tere \xc3\xaen anul 1780 printr-o hot\xc4\x83r\xc3\xa2re \xc3\xaen Congresul american, cu scopul combaterii pirateriei \xc8\x99i contrabandei pe coasta de est a SUA.\n_START_SECTION_\nPrimul R\xc4\x83zboi Mondial\n_START_PARAGRAPH_\nO dat\xc4\x83 cu izbucnirea Primului R\xc4\x83zboi Mondial a fost necesar\xc4\x83 interven\xc8\x9bia \xc3\xaen anul 1917 a unit\xc4\x83\xc8\x9bii \xe2\x80\x9eRevenue Cutter Service\xe2\x80\x9d ca nave de urm\xc4\x83rire a submarinelor ca \xc8\x99i a combaterii prohibi\xc8\x9biei \xc3\xaentre anii 1920-1933. Pentru aceaste misiuni a fost \xc3\xaent\xc4\x83rit\xc4\x83 cu \xc8\x99alupe rapide cu motor \xc8\x99i 25 de distrug\xc4\x83toare. \xc3\x8en anul 1939 preia \xc8\x99i controlul \xc8\x99i supravegherea pescuitului \xc3\xaen apele americane.\n_START_SECTION_\nAl Doilea R\xc4\x83zboi Mondial\n_START_PARAGRAPH_\nIn timpul celui de al Doilea R\xc4\x83zboi Mondial Paza de Coast\xc4\x83 a fost din nou pus\xc4\x83 sub comanda Marinei Americane \xc8\x99i ia parte activ la ac\xc8\x9biunile militare din Pacific \xc8\x99i Atlantic. Flota pazei de coast\xc4\x83 atinge \xc3\xaen timpul r\xc4\x83zboiului 802 de unit\xc4\x83\xc8\x9bi cu un num\xc4\x83r de 1721 de solda\xc8\x9bi \xc8\x99i 351 de nave. Paza de Coast\xc4\x83 a reu\xc8\x99it s\xc4\x83 scufunde \xc3\xaen timpul r\xc4\x83zboiului 21 de submarine germane, suferind \xc8\x99i ea \xc3\xaen acela\xc8\x99i timp pierderi grele.'